Հիմնադրամը, ի մասնավորի` Ալբերտ Պողոսյանը, իր երախտագիտությունը հայտնեց բոլոր նրանց, որոնց շնորհիվ հնարավոր դարձավ փայլուն այս նախագծի իրականացումը։ Նա հուսով է, որ «Սիրահարների» զբոսայգին կդառնա վայր, ուր արվեստի ամենատարբեր բնագավառների ներկայացուցիչները՝ երաժիշտներ, նկարիչներ, քանդակագործներ բացօթյա ամֆիթատրոնում կներկայացնեն իրենց ստեղծագործությունները, այսինքն՝ զբոսայգին կվերածվի նաեւ յուրօրինակ արվեստների խաչմերուկի։